**Verejný obstarávateľ: Ministerstvo spravodlivosti Slovenskej republiky**

 **Račianska 71, 813 11 Bratislava 1**

**SÚŤAŽNÉ PODKLADY**

**Predmet zákazky:**

**DODANIE A ODBORNÁ MONTÁŽ ARCHÍVNYCH ZARIADENÍ DO REGISTRATÚRNEHO STREDISKA MS SR**

Nadlimitná zákazka

Verejná súťaž

podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní”)

Súťažné podklady schválil:

 Mgr. Roman Krpelan generálny tajomník služobného úradu

Finančné krytie a vecný súlad s rozpočtom, súlad s § 7 zák. č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov potvrdzuje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Zuzana Schűrer Piovarčiová

 generálna riaditeľka

 sekcie ekonomiky a správy

Osoby zodpovedné za špecifikáciu predmetu zákazky, podmienky účasti, zmluvné požiadavky na uchádzača a spôsob hodnotenia ponúk:

 Mgr. Renata Glaserová Opitzová

kancelária generálneho tajomníka

 služobného úradu

#

# **OBSAH SÚŤAŽNÝCH PODKLADOV**

## A.1 Pokyny pre uchádzačov/záujemcov

1. Identifikácia verejného obstarávateľa
2. Predmet zákazky
3. Rozdelenie predmetu zákazky
4. Variantné riešenie
5. Miesto poskytnutia a predmetu zákazky
6. Trvanie zmluvy alebo lehoty poskytnutia služieb
7. Zdroj finančných prostriedkov
8. Lehota viazanosti ponuky
9. Komunikácia medzi verejným obstarávateľom a uchádzačmi alebo záujemcami
10. Vysvetlenie a doplnenie dokumentov potrebných na vypracovanie ponuky a na preukázanie splnenia podmienok účasti
11. Obhliadka miesta poskytnutia predmetu zákazky
12. Jazyk ponuky
13. Mena a ceny uvádzané v ponuke
14. Zábezpeka
15. Vyhotovenie a obsah ponuky
16. Predloženie ponuky
17. Miesto a lehota na predkladania ponúk
18. Otváranie ponúk
19. Vyhodnotenie ponúk
20. Vyhodnotenie splnenia podmienok účasti
21. Dôvernosť verejného obstarávania a ochrana osobných údajov
22. Informácia o výsledku vyhodnotenia ponúk
23. Uzavretie zmluvy
24. Zrušenie použitého postupu zadávania zákazky
25. Využitie subdodávateľov a pravidlá pre zmenu subdodávateľov počas plnenia zmluvy
26. Ďalšie informácie

## A.2 Kritériá na vyhodnotenie ponúk a pravidlá ich uplatnenia

 FORMULÁR návrhu uchádzača na plnenie kritérií na vyhodnotenie ponúk

## A.3 Podmienky účasti

## B.1 Opis predmetu zákazky

## B.2 Spôsob určenia ceny

## B.3 Obchodné podmienky poskytnutia predmetu zákazky

 **B.4 Jednotný európsky dokument**

## Prílohy:

## Č.1: Formuláre Vyhlásení uchádzača a plnomocenstiev uchádzača

1A vyhlásenia uchádzača

1B plnomocenstvo pre člena skupiny dodávateľov

1C plnomocenstvo pre osobu konajúcu za lídra skupiny dodávateľov

1D plnomocenstvo pre osobu konajúcu za uchádzača/člena skupiny dodávateľov

**Č. 2 Návrh zmluvy**

**Č.3 Pôdorys priestoru registratúrneho strediska**

# **A.1 POKYNY PRE UCHÁDZAČOV/ZÁUJEMCOV**

Ministerstvo spravodlivosti Slovenskej republiky, Račianska ul. 71, 813 11 Bratislava 1, IČO: 00 166 073 je verejným obstarávateľom podľa § 7 ods. 1 písm. a) zákona o verejnom obstarávaní.

**Zadávanie** tejto zákazky sa realizuje systémom elektronického verejného obstarávania prostredníctvom informačného systému JOSEPHINE umiestnenom na webovej adrese: <https://josephine.proebiz.com> .

Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvale zachytenie ich obsahu, prostredníctvom informačného systému JOSEPHINE. Spôsob predloženia ponuky, registrácia do systému JOSEPHINE, informácie ohľadom komunikácie a výmeny informácií vo verejnom obstarávaní sú podrobne vymedzené v tejto časti súťažných podkladov.

## Identifikácia verejného obstarávateľa

Názov organizácie: Ministerstvo spravodlivosti Slovenskej republiky

Adresa sídla: Račianska ul. 71, 813 11 Bratislava 1

Krajina: Slovenská republika

Právna forma: rozpočtová organizácia

IČO: 00 166 073

Kontaktná osoba verejného obstarávateľa určená pre styk so záujemcami/uchádzačmi: Mgr. Pavol Čutka Tel.: 02/ 888 91156

## Predmet zákazky

* 1. Názov predmetu zákazky: „Dodanie a odborná montáž archívnych zariadení do registratúrneho strediska MS SR.“
	2. Stručný opis zákazky:

Predmetom zákazky je dodanie archívnych zariadení do registratúrneho strediska umiestneného v suterénnej miestnosti č. 1.35 v budove sídla MS SR v Bratislave na Račianskej 71 vrátane ich dopravy, vykládky, odbornej montáže, odborného zaškolenia.

Obstarávaný archívny systém bude umiestnený v miestnosti č. 1.35 podľa priloženého plánu budovy v prílohe 1. Priestor miestnosti 1.35 bol rozdelený na štyri sektory 1. 35 A – 1.35 D. Priestory v miestnosti 1.35 A až 1.35 D sú určené výlučne na umiestnenie mobilného archívneho systému, pričom v koridore medzi uvedenými priestormi nesmie byť umiestnený žiadny regál.

**Predpokladaná hodnota zákazky (bez DPH) : 162 186,53 €**

Spoločný slovník obstarávania (CPV):

Hlavný predmet:

Hlavný slovník:

39151100-6 Regály

39132000-6 Archivačný systém

* 1. Podrobné vymedzenie predmetu zákazky:

Opis predmetu zákazky, technické požiadavky tvorí samostatnú časť súťažných podkladov B.1 Opis predmetu zákazky.

## Rozdelenie predmetu zákazky

* 1. Predmet zákazky nie je rozdelený na časti. Uchádzač predloží ponuku na celý predmet zákazky. Verejný obstarávateľ nerozdelil zákazku na časti vzhľadom na povahu predmetu zákazky, ktorým
	je dodanie a montáž archínych zariadení. Predmetná dodávka bude vytvorená, prevádzkovaná
	a udržiavaná ako jeden celok. Dodanie predmetu zákazky a montáž sú úzko späté a nie je možné
	ich rozdeliť, nakoľko dodávateľ to bude montovať priamo na mieste v zmysle zmluvy o dielo.

## Variantné riešenie

* 1. Verejný obstarávateľ nepovoľuje predloženie variantných riešení. Na variantné riešenia, ktoré neboli povolené, sa neprihliada.

## Miesto poskytnutia predmetu zákazky

* 1. Miesto poskytnutia predmetu zákazky: Ministerstvo spravodlivosti SR, Račianska 71, 813 11 Bratislava , NUTS kód: SK01 Slovenská republika

## Trvanie zmluvy alebo lehoty poskytnutia služieb

* 1. Verejný obstarávateľ uzavrie na základe tohto verejného obstarávania Zmluvu o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), (ďalej len „zmluva“).
	2. Trvanie zmluvy alebo lehota poskytnutia služby: Lehota na vykonanie a odovzdanie diela
	je stanovená na 12 týždňov odo dňa účinnosti Zmluvy o dielo.
	3. Podrobné vymedzenie zmluvných podmienok na poskytnutie požadovaného predmetu zákazky je uvedené v časti súťažných podkladov B.3 Obchodné podmienky poskytnutia predmetu zákazky, vrátane časti súťažných podkladov B.1 Opis predmetu zákazky a časti súťažných podkladov B.2 Spôsob určenia ceny.

## Zdroj finančných prostriedkov

* 1. Predmet zákazky bude financovaný z finančných zdrojov verejného obstarávateľa. Lehota splatnosti faktúr je 30 dní od doručenia.
	2. Podrobné informácie o platbách a lehota splatnosti faktúr sú uvedené v časti B.3 Obchodné podmienky poskytnutia predmetu zákazky.
	3. Verejný obstarávateľ neposkytuje preddavky ani zálohy.

## Lehota viazanosti ponuky

* 1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom.
	2. Lehota viazanosti ponúk je verejným obstarávateľom stanovená **v bode IV.2.6) Oznámenia o vyhlásení verejného obstarávania.**
	3. Verejný obstarávateľ oznámi uchádzačom predpokladanú zmenu lehoty viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.

##  Komunikácia medzi verejným obstarávateľom a uchádzačmi alebo záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania
	v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami
	k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE a zároveň v profile verejného obstarávateľa na webovej stránke Úradu pre verejné obstarávanie uverejní <https://www.uvo.gov.sk/vyhladavanie-profilov/zakazky/673> odkaz na tieto dokumenty alebo samotné dokumenty.
	6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 9 b) zákona o verejnom obstarávaní.

## Vysvetlenie a doplnenie dokumentov potrebných na vypracovanie ponuky a na preukázanie splnenia podmienok účasti

* 1. V prípade nejasností alebo potreby objasnenia informácií potrebných na vypracovanie ponuky
	a na preukázanie splnenia podmienok účasti uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácií k súťažným podkladom poskytnutej verejným obstarávateľom v lehote na predkladanie ponúk, môže záujemca požiadať o ich vysvetlenie – písomnou formou elektronicky prostredníctvom komunikačného rozhrania systému JOSEPHINE. Iné spôsoby komunikácie nebudú slúžiť na vysvetľovanie, ale iba na výmenu informácií všeobecného charakteru napr. potvrdenie funkčnosti systému, overenie doručenia a pod.
	2. V žiadosti musí byť zrejmá identifikácia záujemcu (najmä: obchodný názov, sídlo a adresa, telefonický kontakt, e-mailová adresa, kontaktná osoba a pod. – podľa požiadaviek funkcionality systému JOSEPHINE).
	3. Vysvetlenie informácií potrebných na vypracovanie ponuky, návrhu a na preukázanie splnenia podmienok účasti uvedených v oznámení o vyhlásení verejného obstarávania alebo v súťažných podkladoch verejný obstarávateľ podľa ustanovenia § 48 zákona o verejnom obstarávaní bezodkladne poskytne všetkým záujemcom, ktorí sú mu známi prostredníctvom systému JOSEPHINE, najneskôr však šesť (6) dní pred uplynutím lehoty na predkladanie ponúk, za predpokladu,
	že o vysvetlenie sa požiada dostatočne vopred. O odoslaní vysvetlenia budú všetci záujemcovia zaregistrovaní v systéme JOSEPHINE upozornení notifikačným e-mailom systému JOSEPHINE.
	4. Súťažné podklady, doplnenie súťažných podkladov a vysvetľovania verejný obstarávateľ zverejní
	v systéme JOSEPHINE na webovej adrese: [www.josephine.proebiz.com](http://www.josephine.proebiz.com), čím verejný obstarávateľ umožní neobmedzený a priamy prístup k súťažným podkladom a vysvetľovaniu.

## Obhliadka miesta poskytnutia predmetu zákazky

* 1. Obhliadka miesta poskytnutia predmetu zákazky sa odporúča. Obhliadku je nutné nahlásiť minimálne 3 pracovné dni pred uskutočnením. Obhliadka je možná v dňoch pondelok až piatok (22.07.2022 – 15.08.2022) medzi 09.00 až 14.00 hod. Kontaktná osoba na nahlásenie sa na obhliadku: Renata Glaserová Opitzová, e-mail: renata.glaserova@justice.sk, tel. +421 2 888 91 114 (mobil: +421 915 839 513)

## Jazyk ponuky

* 1. Ponuky a ďalšie doklady a dokumenty vo verejnom obstarávaní musia byť predložené v štátnom t.j. v slovenskom jazyku. Ak je ponuka, doklad alebo dokument vyhotovený v cudzom jazyku, musia byť predložené spolu s ich úradným prekladom do štátneho jazyka, t.j. do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t. j. slovenského jazyka.

## Mena a ceny uvádzané v ponuke

* 1. Uchádzačom navrhovaná cena v ponuke bude vyjadrená v eurách.
	2. Cena bude spracovaná podľa časti súťažných podkladov B.2 Spôsob určenia ceny.

## Zábezpeka

Nevyžaduje sa.

## Vyhotovenie a obsah ponuky

* 1. Verejná súťaž sa zadáva v súlade s § 66 ods. 7 písm. b) zákona o verejnom obstarávaní, t.j. vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk **(tzv. superreverzná VS)**, a teda uchádzač predloží všetky dokumenty spoločne v jednej elektronickej ponuke.
	2. Ponuka je **vyhotovená elektronicky** v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese: <https://josephine.proebiz.>com . Spôsob predloženia ponuky do systému JOSEPHINE je uvedený v bode 16 týchto súťažných podkladov.
	3. Doklady a dokumenty tvoriace obsah ponuky, požadované v oznámení o vyhlásení verejného obstarávania a v týchto súťažných podkladoch, **môžu byť v ponuke predložené aj ako kópie dokaldov vrátane kópií v elektronickej podobe**. Odporúčaný formát naskenovaných dokladov alebo dokumentov je „PDF“.
	4. Ponuka predložená uchádzačom obsahuje:
		1. **obsah ponuky** s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača,
		v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny. Ak bude podpisovať doklady a dokumenty osoba oprávnená konať za uchádzača je potrebné doložiť úradne overené splnomocnenie o oprávnení konať za uchádzača,
		2. **identifikačné údaje uchádzača** (v prípade skupiny dodávateľov za každého člena skupiny dodávateľov): obchodné meno/názov, sídlo alebo miesto podnikania, meno, priezvisko
		a funkcia štatutárneho orgánu/členov štatutárneho orgánu uchádzača, právna forma, IČO,
		IČ DPH, DIČ, bankové spojenie, číslo bankového účtu, kontaktnú osobu, tel. číslo kontaktnej osoby , e-mail kontaktnej osoby, internetová adresa,
		3. **vyhlásenia uchádzača** **a plnomocenstvá uchádzača** – vyplnené formuláre podľa prílohy
		č. 2 týchto súťažných podkladov.

**Uchádzač predloží podpísané vyhlásenie** – vyplnený/é formulár/e podľa prílohy
č. 2 týchto súťažných podkladov.

* + 1. **potvrdenia, doklady a dokumenty, prostredníctvom ktorých uchádzač preukazuje splnenie podmienok účasti** vo verejnom obstarávaní, požadované v oznámení o vyhlásení verejného obstarávania a súťažných podkladoch uvedené v časti A.3 Podmienky účasti.

V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný doklady alebo ich kópie (vrátane úradných prekladov) naskenovať a vložiť ich do systému JOSEPHINE ako súčasť ponuky.

V prípade, že sú doklady ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zoznamu hospodárskych subjektov týmto nie sú dotknuté.

Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované v oznámení o vyhlásení verejného obstarávania a súťažných podkladoch môžu byť podľa § 39 zákona o verejnom obstarávaní predbežne nahradené Jednotným európskym dokumentom.

V prípade ak uchádzač v súlade s § 39 zákona o verejnom obstarávaní predbežne nahradí doklady na preukázanie splnenia podmienok účasti určených verejným obstarávateľom vyplní Jednotný európsky dokument

Ak sú požadované doklady na preukázanie splnenia podmienok účasti priamo a bezplatne prístupné v elektronických databázach, uchádzač v príslušnej časti JED-u uvedie aj informácie potrebné na prístup do týchto elektronických databáz, najmä internetovú adresu príslušnej elektronickej databázy, akékoľvek identifikačné údaje a súhlasy potrebné na prístup do príslušnej databázy.

Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti, v častiach II a III formuláru jednotného európskeho dokumentu uviedol informácie o takýchto subdodávateľoch.

Informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html>). Uchádzač, ktorý sa verejného obstarávania zúčastňuje **samostatne**
a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** jednotný európsky dokument.

Uchádzač, ktorý sa verejného obstarávania zúčastňuje samostatne, ale **využíva zdroje** **a/alebo kapacity iných osôb na preukázanie splnenia podmienok účasti**, vyplní a predloží jednotný európskydokument za svoju osobu spolu s vyplneným **samostatným/i** jednotným/i európskym/i dokumentom/i,ktorý/é obsahuje/ú príslušné informácie pre **každú z osôb, ktorých zdroje a/alebo kapacity využíva** uchádzač na preukázanie splnenia podmienok účasti.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží **samostatný jednotný európsky dokument** s požadovanými informáciami za **každého** člena skupiny dodávateľov.

* + 1. **obchodné podmienky** dodania predmetu zákazky (návrhy zmlúv vrátane príloh v jednom vyhotovení) podľa časti súťažných podkladov *B.3 OBCHODNÉ PODMIENKY POSKYTNUTIA PREDMETU ZÁKAZKY*,
		2. **vyplnený návrh na plnenie kritérií** **na vyhodnotenie ponúk**, ktorý je uvedený v časti súťažných podkladov A.2 Kritériá na vyhodnotenie ponúk a pravidlá ich uplatnenia podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch;
	1. Všetky náklady a výdavky spojené s prípravou, spracovaním a predložením ponuky znáša záujemca/uchádzač bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.

## Predloženie ponuky

* 1. Každý uchádzač môže vo verejnom obstarávaní **predložiť iba jednu ponuku**, buď samostatne sám
	za seba alebo ako člen skupiny dodávateľov. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
	2. Uchádzač predkladá ponuku v **elektronickej podobe** do systému JOSEPHINE umiestnenom
	na webovej adrese: <https://josephine.proebiz.com> a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
	3. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	4. Ponuka uchádzača predložená po uplynutí lehoty na predkladanie ponúk sa elektronicky neotvorí.
	5. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	6. **V prípade, že uchádzač predloží listinnú ponuku, verejný obstarávateľ na ňu nebude prihliadať.**
	7. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
	8. **Autentifikácia uchádzača**

16.8.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).

16.8.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.
3. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.
4. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle
3 pracovné dni a je potrebné s touto lehotou počítať pri vkladaní ponuky.**

16.8.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde
v záložke „Ponuky a žiadosti“.

## Miesto a lehota na predkladanie ponúk

* 1. Lehotu na predkladanie ponúk verejný obstarávateľ stanovil **do 31.8.2022 do 10:00** miestneho času. Uchádzač predloží ponuku v elektronickej podobe do systému JOSEPHINE, umiestnenej na webovej adrese: <https://josephine.proebiz.com>

##  Otváranie ponúk

* 1. Otváranie ponúk sa uskutoční dňa **31.8.2022 o 10:30 hod**. miestneho času elektronicky na mieste, t.j. v rámci systému JOSPEHINE. Miestom pre sprístupnenie ponúk je webová adresa : <https://josephine.proebiz.com> a totožná záložka ako pri predkladní ponúk. Prostredníctvom funkcionality systému JOSPEHINE sa online sprístupnia ponuky uchádzačov, ktorí predložili ponuky v lehote na predkladanie ponúk v to rozsahu § 52 ods. 2 zákona o verejnom obstarávaní
	2. Verejný obstarávateľ prostredníctvom funkcionality systému JOSEPHINE na to určenej, umožní účasť na otváraní ponúk ich sprístupnením všetkým uchádzačom, ktorí predložili ponuku v lehote
	na predkladanie ponúk a určeným spôsobom komunikácie.
	3. Priebeh otvárania ponúk, okurh oprávnneých osôb a rozsah sprístupnených informácií o predložených ponkách sa riadi príslušnou funkcionalitou JOSEPHINE a zákonom o verejnomobstarávaní.
	4. V rámci online psrítupnenia ponúk podľa bodu 18.1, 18.2 a 18.3 týchto súťažných podkaldov, komisia prostredníctvom funkcionality systému JOSPEHINE na to určenej, zverejní počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke
	sa nezverejňujú.
	5. Verejný obstarávateľ najneskôr do piatich pracovných dní odo dňa otvárania ponúk pošle elektornicky, spôsobom určeným funkcionalitou systému JOSEPHINE všetkým uchádzačom, ktorí predložili ponuku v lehote na predkladanie ponúk a určeným spôsobom komunikácie, zápisnicu z otvárania ponúk. Záopisnica z ovárania ponúk obsahuje údaje zverejnen podľa bodu 18.4 týchto súťažných podkladov.

## Vyhodnotenie ponúk

* 1. Verejný obstarávateľ rozhodol v súlade s § 66 ods. 7 písm. b) zákona o verejnom obstarávaní,
	že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

Vyhodnotenie ponúk je neverejné. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. Komisia posúdi tiež zloženie zábezpeky, ak sa vyžadovala.

* 1. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom komunikačného rozhrania systému JOSEPHINE požiada komisia
	o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	2. Zodpovednosť za údaje uvedené v ponuke nesie uchádzač.
	3. Ak sa pri tejto zákazke javí ponuka ako mimoriadne nízka vo vzťahu k predmetu zákazky, komisia písomne prostredníctvom komunikačného rozhrania systému JOSEPHINE požiada uchádzača
	o podrobnosti týkajúce sa tej časti ponuky, ktoré sú pre jej cenu podstatné v zmysle § 53 ods. 2 zákona o verejnom obstarávaní. Uchádzač musí doručiť odôvodnenie mimoriadne nízkej ponuky
	do 5 pracovných dní odo dňa doručenia žiadosti v systéme JOSEPHINE, pokiaľ komisia neurčí dlhšiu lehotu.
	4. V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá
	v súlade s pravidlami vnútorného trhu Európskej únie, inak verejný obstarávateľ vylúči ponuku
	z verejného obstarávania.
	5. Komisia zohľadní vysvetlenie ponuky uchádzačom v súlade s požiadavkou podľa zákona o verejnom obstarávaní alebo odôvodnenie mimoriadne nízkej ponuky uchádzačom, ktoré vychádza
	z predložených dôkazov.

## Vyhodnotenie splnenia podmienok účasti

* 1. Komisia vykoná vyhodnotenie splnenia podmienok účasti v súlade s oznámením o vyhlásení verejného obstarávania a súťažných podkladov po vyhodnotení ponúk na základe kritérií na vyhodnotenie ponúk a vyhodnotení splnenia požiadaviek na predmet zákazky.. Komisia bude pri vyhodnotení splnenia podmienok účasti postupovať v súlade s § 40 zákona o verejnom obstarávaní.
	2. Splnenie podmienok účasti uchádzačov bude komisia posudzovať z dokladov predložených podľa požiadaviek uvedených v oznámení o vyhlásení verejného obstarávania a súťažných podkladov.
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 zákona o verejnom obstarávaní:
* ktoré sa týkajú osobného postavenia za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť),
* ktoré sa týkajú finančného a ekonomického postavenia, technickej spôsobilosti alebo odbornej spôsobilosti za všetkých členov skupiny spoločne.
	1. Ak z predložených dokladov nemožno posúdiť ich platnosť alebo splnenie podmienky účasti verejný obstarávateľ písomne prostredníctvom komunikačného rozhrania systému JOSEPHINE požiada uchádzača o vysvetlenie alebo doplnenie predložených dokladov. Verejný obstarávateľ môže v súvislosti s dôvodom na vylúčenie podľa § 40 ods. 6 zákona o verejnomobstarávaní písomne požiadať uchádzača o vysvetlenie. Uchádzač musí doručiť prostredníctvom komunikačného rozhrania systému JOSEPHINE vysvetlenie alebo požadované doplnenie predložených dokladov do dvoch pracovných dní odo dňa odoslania žiadosti, ak verejný obstarávateľ neurčil dlhšiu lehotu.
	2. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne prostredníctvom komunikačného rozhrania systému JOSEPHINE upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.

## Dôvernosť verejného obstarávania a ochrana osobných údajov

* 1. Verejný obstarávateľ je podľa § 22 zákona o verejnom obstarávaní povinný zachovávať mlčanlivosť
	o informáciách označených ako dôverné, ktoré mu uchádzač alebo záujemca poskytol; **na tento účel uchádzač alebo záujemca označí, ktoré skutočnosti považuje za dôverné. Verejný obstarávateľ žiada, aby ponuka uchádzača obsahovala uchádzačom vypracovaný zoznam všetkých informácií ktoré sú dôverné s identifikáciou čísla strany, čísla odseku, bodu a textu obsahujúceho informácie, ktoré sú dôverné.**
	2. Za dôverné informácie je na účely tohto zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny
	a vzory.
	3. Členovia komisie, ktorí vyhodnocujú ponuky, nesmú poskytovať počas vyhodnocovania ponúk informácie o obsahu ponúk. Na členov komisie sa vzťahujú povinnosti podľa predchádzajúcich bodov 21.1, 21.2 (§ 22 zákona o verejnom obstarávaní). Na tento účel uchádzač/záujemca podľa § 22 ods. 4 zákona o verejnom obstarávaní označí, ktoré informácie sú podľa predchádzajúcich bodov dôverné. Týmto nie sú dotknuté ustanovenia zákona o verejnom obstarávaní, ukladajúce povinnosť verejnému obstarávateľovi oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa tohto zákona a tiež povinnosti zverejňovania zmlúv podľa osobitného predpisu.
	4. Verejný obstarávateľ spracúva osobné údaje v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Informácia o spracúvaní osobných údajov je zverejnená na www.justice.gov.sk .
	5. Verejný obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, keď ponuku predkladá skupina dodávateľov.

## Informácia o výsledku vyhodnotenia ponúk

* 1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ po vyhodnotení ponúk vyhodnotí splnenie podmienok účasti uchádzačovi, ktorý
	sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti ďalšieho uchádzača v poradí a zároveň sa vyhodnotní aj  splennie požiadaviek na predmet záakzky tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Verejný obstarávateľ prostredníctvom komunikačného rozhrania systému JOSPEHINE požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 zákona o verejnom obstarávaní.
	2. Verejný obstarávateľ po vyhodnotení ponúk, po skončení postupu podľa bodu 22.1 týchto súťažných podkladov a po odoslaní všetkých oznámení o vylúčení uchádzača bezodkladne prostredníctvom komunikačného rozhrania systému JOSEPHINE oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi oznámi, že verejný obstarávateľ jeho ponuku prijíma. Súčasne ostatným neúspešným uchádzačom oznámi, že neuspeli,
	s uvedením dôvodu, resp. dôvodov neprijatia ich ponuky a identifikácie úspešného uchádzača, informácie o charakteristikách a výhodách jeho ponuky, výsledok vyhodnotenia splnenai podmienok účasti u úspešného uchádzača a lehotu, v ktorej môže byť doručená námietka podľa zákona o verejnom obstarávaní.

## Uzavretie zmluvy

* 1. Postup pri uzatvorení Zmluvy o dielo s úspešným uchádzačom, ktorého ponuka bude prijatá sa bude riadiť ustanovením § 56 zákona o verejnom obstarávaní.
	2. Uzavretá Zmluva o dielo nesmie byť v rozpore so súťažnými podkladmi a s ponukou predloženou úspešným uchádzačom.
	3. **Verejný obstarávateľ nesmie uzavrieť zmluvy s uchádzačom alebo uchádzačmi, ktorí podľa § 11 ods. 1 zákona o verejnom obstarávaní majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaných v registri partnerov verejného sektora je osoba uvedená v § 11 ods. 1 písm.
	c) zákona o verejnom obstarávaní. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“). Uchádzač je povinný pred uzatvorením zmluvy pristúpiť k overeniu identifikácie konečného užívateľa výhod, ak nie je daná výnimka podľa § 11 ods. 3 zákona o registri partnerov verejného sektora.**
	4. Verejný obstarávateľ vyžaduje, aby úspešný uchádzač v Zmluve o dielo najneskôr v čase ich uzavretia uviedol údaje o všetkých známych subdodávateľoch, údaje o osobe oprávnenej konať
	za subdodávateľa v rozsahu meno a priezvisko, adresa pobytu, dátum narodenia.
	5. Úspešný uchádzač pred podpisom Zmluvy o dielo, ktorá bude výsledkom tohto verejného obstarávania bude povinný:

uviesť údaje o všetkých známych subdodávateľoch, podiel plnenia zo zmluvy v % vyjadrení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona o verejnom obstarávaní, v prípade,
že uchádzač zabezpečuje realizáciu predmetu zákazky subdodávateľmi. Tieto údaje sa stanú prílohou v Zmluve o dielo,

mať v registri partnerov verejného sektora zapísaných konečných užívateľov výhod v súlade s bodom 22.3,

v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

## Zrušenie použitého postupu zadávania zákazky

* 1. V prípade zrušenia verejného obstarávania, verejný obstarávateľ bude postupovať v zmysle ustanovenia § 57 zákona o verejnom obstarávaní.
	2. Verejný obstarávateľ upovedomí uchádzačov o zrušení použitého postupu verejného obstarávania
	s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

## Využitie subdodávateľov a pravidlá pre zmenu subdodávateľov počas plnenia zmluvy

* 1. Pri využití subdodávateľov sa bude postupovať v súlade s § 41 zákona o verejnom obstarávaní.
	2. Využitie subdodávateľov a pravidlá pre zmenu subdodávateľov počas plnenia zmlúv, sú uvedené
	v návrhu Zmluvy o dielo, ktoré sú uvedené v časti súťažných podkladov B.3 Obchodné podmienky poskytnutia predmetu zákazky.

## Ďalšie informácie

* 1. Verejný obstarávateľ si vyhradzuje právo overenia všetkých skutočností uvedených v ponukách uchádzačov bez predchádzajúceho súhlasu uchádzačov.
	2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami zákona o verejnom obstarávaní.

# **A.2 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. Komisia zriadená verejným obstarávateľom v súlade so zákonom o verejnom obstarávaní vyhodnotí ponuky uchádzačov, ktoré neboli vylúčené, podľa kritérií určených v oznámení o vyhlásení verejného obstarávania a na základe pravidiel ich uplatnenia určených v týchto súťažných podkladoch.
2. Kritérium na vyhodnotenie ponúk:

Verejný obstarávateľ v súlade s § 44 ods. 3 písm. a) zákona o verejnom obstarávaní vyhodnotí ponuky
na základe  najlepšieho pomeru ceny a kvality. Verejný obstarávateľ vyhodnotí ponuky na základe uchádzačmi vyplneného dokumentu s názvom „Formulár návrhu uchádzača na plnenie kritérií
na vyhodnotenie ponúk“, podľa vzoru priloženého k tejto časti súťažných podkladov.

**Hodnotiace kritérium 1:** Cena za 1 bežný meter predmetu zákazky minimálne 4100 bm

|  |  |  |  |
| --- | --- | --- | --- |
| **označenie** | **Názov kritéria** | **Cena v EUR s DPH** | **Bodové ohodnotenie** |
| Hodnotiace kritérium 1HK 1 | Cena za 1 bežný meter predmetu zákazky, minimálne 4100 bm |  | 50 % = 50 bodov |

**Hodnotiace kritérium 2:** Ponúkaná kapacita v bm, najmenej 4 100 bm

|  |  |  |  |
| --- | --- | --- | --- |
| **označenie** | **Názov kritéria** | **Počet bežných metrov (bm)** | **Bodové ohodnotenie** |
| Hodnotiace kritérium 2HK2 | Ponúkaná kapacita v bm, najmenej 4 100 bm |  | 50 % = 50 bodov |

1. Spôsob vyhodnotenia ponúk podľa jednotlivých kritérií: hodnotenie ponúk uchádzačov je dané pridelením príslušného počtu bodov jednotlivým posudzovaným údajom, uvedených v ponukách nasledovne:

3.1. Hodnotiace kritérium 1: Cena za 1 bežný meter predmetu zákazky, minimálne 4100 bm

Počet bodov 50 sa pridelí ponuke uchádzača s najnižšou navrhovanou cenou za 1 bežný meter (bm) predmetu zákazky vyjadrenou v eurách vrátane DPH. Pri ďalších návrhoch na plnenie, uvedených
v ostatných ponukách uchádzačov, sa počet prideľovaných bodov určí nepriamou úmerou. Bodové hodnotenie pre každú ďalšiu navrhovanú cenu za 1 bm sa vypočíta ako podiel najnižšej navrhovanej ceny za 1 bm za predmet zákazky a navrhovanej ceny za 1 bm predmetu zákazky príslušnej vyhodnocovanej ponuky, prenásobený maximálnym počtom bodov, ktoré sa prideľuje pre uvedené kritérium, podľa nižšie uvedeného vzorca:

**Najnižšia navrhovaná cena za 1 bm**

**X (50)**

**Navrhovaná cena za 1 bm príslušnej vyhodnocovanej ponuky**

3.2. Hodnotiace kritérium 2: Ponúkaná kapacita v bm, najmenej 4 100 bm

Počet bodov 50 sa pridelí ponuke uchádzača s najvyššou ponúkanou kapacitou v bm a pri ďalších návrhoch na plnenie sa počet prideľovaných bodov určí priamou úmerou. Bodové hodnotenie pre každú ďalšiu ponuku navrhovanej kapacity v bm sa vypočíta ako podiel navrhovanej kapacity v bm predmetu zákazky príslušnej vyhodnocovanej ponuky a najvyššej navrhovanej kapacity v bm
za predmet zákazky, prenásobený maximálnym počtom bodov, ktoré sa prideľuje pre uvedené kritérium, podľa nižšie uvedeného vzorca:

**Navrhovaná kapacita v bm príslušnej vyhodnocovanej ponuky**

**X (50)**

**Najvyššia navrhovaná kapacita v bm**

Všetky výpočty v bode 3 sa zaokrúhľujú na dve desatinné miesta

1. Uchádzač uvedie svoj návrh na plnenie kritérií podľa priloženého vzoru k tejto časti súťažných podkladov. Údaje uvedené v tejto tabuľke – cena za 1 bm predmetu zákazky a najvyššia dodávaná kapacita v bm, najmenej však 4100 bm.
2. Komisia vyhodnocuje ponuky uchádzačov spôsobom podľa bodu 3. Pri každej ponuke urobí súčet výsledných hodnôt hodnotiaceho kritéria 1 a hodnotiaceho kritéria 2 každej ponuky podľa jednotlivých kritérií.
3. Úspešným uchádzačom v tejto verejnej súťaži sa stane uchádzač, ktorý dosiahne najvyššie bodové ohodnotenie t.j. súčet bodov hodnotiaceho kritéria 1 a hodnotiaceho kritéria 2 bude najvyšší. Ostatní uchádzači s nižším bodovým ohodnotením vo verejnej súťaži budú zaradení na ďaľšie miesta podľa pridelených bodov.
4. V prípade rovnosti súčtu bodov hodnotiaceho kritéria 1 a hodnotiaceho kritéria 2 bude úspešný uchádzač ten, ktorý dosiahne najviac bodov za hodnotiace kritérium 2 „Ponúkaná kapacita v bm, najmenej 4100 bm“.

Príklad výpočtu kritérií:

Hodnotiace ktirtérium 1:

Najnižšia navrhovaná cena bola predložená 100 eur za 1 bežný meter. Tejto hodnote bolo pridelených
50 bodov za hodnotiace kritérium 1. Hodnotená ponuka predložila cenu 110 eur za 1 bežný meter. Tejto ponuke bolo pridelených 45,45 bodov za hodnotiace kritérium 1. Výpočet bol nasldovný: 100 (najnižšia navrhovaná cena) / 110 (navrhovaná cena hodnotenej ponuky) \* 50 = 45,45

Hodnotiace kritérium 2:

Najvyššia navrhovaná kapacita za bežný meter je 6000 bm. Tejto hodnote bolo pridelených 50 bodov
za hodnotiace kritérium 2. Hodnotená ponuka predložila kapacitu v hodnote 5900 bežných metrov. Tejto ponuke bolo pridelených 49,16 bodov za hodnotiace kritérium 2. Výpočet bol nasledovný: 5900 ( predložená kapacita hodnotenej ponuky) / 6000 (najvyššia navrhovaná kapacita za bežný meter) \* 50 = 49,16

Súčet oboch hodnotiacich kritérií je 94,61 bodov. Výpočet je nasledovný: 45,45 (hodnotiace kritérium 1)
+ 49,16 (hodnotiace kritérium 2) = 94,61. Hodnotený uchádzač dostane 94,61 bodov.

## FORMULÁR NÁVRHU UCHÁDZAČA NA PLNENIE KRITÉRIÍ NA VYHODNOTENIE PONÚK

1. **Základné údaje:**

Názov, obchodné meno uchádzača:

Sídlo uchádzača:

IČO uchádzača:

 *(v prípade skupiny dodávateľov za každého člena skupiny dodávateľov)*

1. **Kritérium na vyhodnotenie ponúk:**

**Hodnotiace kritérium 1:**

|  |  |  |  |
| --- | --- | --- | --- |
| **označenie** | **Názov kritéria** | **Cena v EUR s DPH** | **Bodové ohodnotenie** |
| Hodnotiace kritérium 1HK 1 | Cena za 1 bežný meter predmetu zákazky minimálne 4100 bm |  | 50 % = 50 bodov |

**Hodnotiace kritérium 2:**

|  |  |  |  |
| --- | --- | --- | --- |
| **označenie** | **Názov kritéria** | **Počet bežných metrov (bm)** | **Bodové ohodnotenie** |
| Hodnotiace kritérium 2HK2 | Ponúkaná kapacita v bm, najmenej 4 100 bm |  | 50 % = 50 bodov |

Platca DPH: áno – nie

(ak uchádzač nie je platcom DPH, uvedie túto skutočnosť ako súčasť tohto návrhu)

1. **Čestné prehlásenie uchádzača**

Dolu podpísaný čestne prehlasujem, že:

1. Riešenie uvedené v tejto cenovej ponuke zodpovedá svojimi parametrami špecifikácii a požiadavkám verejného obstarávateľa na predmet zákazky a požadovaným náležitostiam uvedeným v súťažných podkladoch.
2. Cena predmetu zákazky za obstarávaný predmet je uvedená na základe vlastných prepočtov, berie do úvahy všetky skutočnosti, ktoré sú nevyhnutné na úplné a riadne plnenie zmluvy, pričom do ceny sú zahrnuté všetky náklady spojené s požadovaným predmetom zákazky.

***V ……………….…….., dňa ....................***  *……………………………….......................*

 *[vypísať meno, priezvisko a funkciu*

*oprávnenej osoby uchádzača]*

*Poznámka:*

* *podpis uchádzača alebo osoby oprávnenej konať za uchádzača (v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*

# **A.3 PODMIENKY ÚČASTI**

## Osobné postavenie

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona o verejnom obstarávaní Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona o verejnom obstarávaní, dokladmi podľa § 32 ods. 2 zákona o verejnom obstarávaní, resp. podľa § 32 ods. 4 a 5 zákona o verejnom obstarávaní.

Hospodársky subjekt môže predbežne nahradiť doklady na preukázanie splnenia podmienok účasti JED podľa § 39 ods. 1 zákona **o verejnom obstarávaní**. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona **o verejnom obstarávaní**.

Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať doklady podľa § 32 ods. 2 zákona o verejnom obstarávaní.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona o verejnom obstarávaní alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť.

Upozornenie:

V prípade, ak uchádzač nepreukazuje splnenie podmienok účasti spôsobom podľa § 152 ods. 4 zákona
o verejnom obstarávaní, ale predkladá doklady podľa § 32 ods. 2 zákona o verejnom obstarávaní , upozorňuje verejný obstarávateľ, že uchádzač nie je povinný predkladať doklady podľa § 32 ods. 2. písm. a), b), c), d) (s výnimkou potvrdenia, že nie je v likvidácii) a písm. e) zákona o verejnom obstarávaní, nakoľko je verejný obstarávateľ oprávnený použiť údaje z informačných systémov verejnej správy. Ak uchádzač nepredloží doklad podľa § 32 ods. 2 písm. a) zákona o verejnom obstarávaní, je povinný na účely preukázania podmienky podľa § 32 ods. 1 písm. a) zákona o verejnom obstarávaní poskytnúť verejnému obstarávateľovi údaje potrebné na vyžiadanie výpisu z registra trestov. Uvedená podmienka podľa § 32 ods. 2 písm. a) zákona
o verejnom obstarávaní sa netýka registra trestov pre právnické osoby a registra trestov pre fyzické osoby
s obvyklým pobytom mimo územia SR, nakoľko tieto doklady nie je verejný obstarávateľ oprávnený získať
z informačných systémov verejnej správy podľa osobitného predpisu. Podmienka možnosti získania dokladov podľa § 32 ods. 2 písm. b), c), d), e) zákona o verejnom obstarávaní z informačných systémov verejnej správy sa netýka subjektov so sídlom alebo miestom podnikania mimo Slovenskej republiky.

## Finančné a ekonomické postavenie

Neuplatňuje sa.

## Technická spôsobilosť alebo odborná spôsobilosť

Podmienky účasti vo verejnom obstarávaní podľa § 34 zákona o verejnom obstarávaní týkajúce sa technickej alebo odbornej spôsobilosti:

1. § 34 ods. 1 písm. a) zákona o verejnom obstarávaní,

2. § 35 v spojení s § 34 ods. 1 písm. d) zákona o verejnom obstarávaní.

### § 34 ods. 1 písm. a) zákona o verejnom obstarávaní

Verejný obstarávateľ požaduje predložiť zoznam poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, ak referencia nebola vyhotovená podľa § 12 zákona o verejnomobstarávaní, dokaldom môže byť aj vyhlsáenie uchádzača alebo záujemcu o ich uskutočnení, doplnené dokaldom, preukazujúcim ich uskutočnenie. Referenciou je elektronický dokument, obsahujúci potvrdenie o poskytnutí služby na základe zmluvy alebo rámcovej dohody uzatvorenej podľa zákona o verejnom obstarávaní, ktorý obsahuje náležitosti podľa § 12 ods. 2 zákona o verejnom obstarávaní.

Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení verejného obstarávania na zverejnenie v Úradnom vestníku EÚ.

Minimálna požadovaná úroveň štandardov:

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru a rozsahu ako je predmet zákazky.

Podmienka účasti podľa § 34 ods. 1 písm. a) zákona o verejnom obstarávaní bude splnená, ak zoznam podľa vyššie uvedeného bodu bude obsahovať dodanie tovarov rovnakého alebo obdobného charakteru ako je predmet zákazky v kumulatívnej hodnote min. 150 000 EUR bez DPH a uchádzač môže túto hodnotu preukázať jednou zmluvou alebo kombináciou viacerých zmlúv.

### § 35 zákona o verejnom obstarávaní

Vo väzbe na § 34 ods. 1 písm. d) zákona o verejnom obstarávaní verejný obstarávateľ požaduje predložiť doklad, ktorým bude certifikát v oblasti zabezpečenia kvality podľa normy ISO 9001 v oblasti predmetu zákazky, alebo ekvivalent, resp. rovnocenný dôkaz o opatreniach na zabezpečenie kvality pre uvedenú oblasť, resp. oblasť rovnocennú predmetu zákazky podľa požiadaviek na vystavenie príslušného certifikátu.

Uchádzač predloží platný certifikát manažérstva kvality tavného zvárania kovových materiálov
v zmysle požiadaviek normy ISO 3834, ktorá pokrýva činnosti, ktoré sú predmetom zákazky, vydaného nezávislou inštitúciou, prípadne jeho ekvivalent osvedčujúci zavedenie rovnocenných opatrení podľa požiadaviek na vydanie tohto certifikátu. Verejný obstarávateľ uzná ako rovnocenné osvedčenia vydané príslušnými orgánmi členských štátov a prijme aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek
na vystavenie príslušného certifikátu v súlade s § 35 zákona o verejnom obstarávaní.

Uchádzač môže na preukázanie technickej alebo odbornej spôsobilosti využiť technické alebo odborné kapacity inej osoby, bez ohľadu na ich právny vzťah v čase podania ponuky. V takom prípade musí uchádzač verejnému obstarávateľovi preukázať, že pri plnení Zmluvy o dielo bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienky účasti týkajúce
sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona o verejnom obstarávaní, uchádzač môže využiť kapacity inej osoby len, ak táto bude reálne vykonávať služby, na ktoré sa kapacity využívajú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnomobstarávaní.

V prípade uchádzača, ktorého tvorí skupina dodávateľov zúčastnená vo verejnom obstarávaní,
sa požaduje preukázanie splnenia podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na uverejnenie v Úradnom vestníku EÚ.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa
§ 34 a § 35 zákona o verejnom obstarávaní musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti JED podľa § 39 ods. 1 zákona o verejnom obstarávaní.

# **B.1 OPIS PREDMETU ZÁKAZKY**

## Vymedzenie predmetu zákazky

Názov zákazky: „Dodanie a odborná montáž archívnych zariadení do registratúrneho strediska MS SR“

## Špecifikácia a rozsah predmetu zákazky

Predmetom zákazky je dodanie archívnych zariadení do registratúrneho strediska umiestneného v suterénnej miestnosti č. 1.35 v budove sídla MS SR v Bratislave na Račianskej 71 vrátane ich dopravy, vykládky, odbornej montáže, odborného zaškolenia.

Obstarávaný archívny systém bude umiestnený v miestnosti č. 1.35 podľa priloženého plánu budovy v prílohe 1. Priestor miestnosti 1.35 bol rozdelený na štyri sektory 1. 35 A – 1.35 D. Priestory v miestnosti 1.35 A
až 1.35 D sú určené výlučne na umiestnenie mobilného archívneho systému, pričom v koridore medzi uvedenými priestormi nesmie byť umiestnený žiadny regál.

**Mobilný archívny regálový systém**

Archívny systém musí pozostávať z mobilných regálov a musí byť dodaný tak, aby bol vytvorený dostatočný, ergonomicky vyhovujúci a bezpečný priestor pre obsluhu a súčasne bol zaistený prístup k uloženým dokumentom Do koridoru medzi sektormi 1.35 A až 1.35 D nesmie byť inštalovaný žiadny regálový systém. Koridor slúži výlučne na komunikáciu.

Na uľahčenie manipulácie musí byť mobilný archívny systém navrhnutý tak, aby umožňoval pohyb~~.~~ viacerých regálov naraz, aby sa optimalizoval čas dostupnosti k dokumentom ako aj k jednotlivým technologickým zariadeniam archívu v zmysle platných noriem a legislatívy, t. z. zo strany dodávateľa potrebné,
aby rešpektoval manipulačný priestor pre obsluhu vysokozdvižnej plošiny, dostup k ventilačnej rúre v priestore 1.35 D a dostup k infraštruktúre umiestnenej v priestore 1.35A.

Archívny systém môže, vzhľadom na svetlú výšku priestorov 5700 mm, dosahovať výšku maximálne 4 000 mm. Všetky komponenty mobilného archívneho systému musia byť vyrobené z ocele, upravené a ošetrené práškovou farbou RAL farbou alebo pozinkované, aby sa zamedzilo ich opotrebovaniu.

Koľajnice archívneho systému musia byť uložené na podlahe, bez zásahu do nej, okolo koľajiska musia
byť preto umiestnené nájazdové plechy, alebo koľajisko musí byť zakryté pódiom, aby bol možný bezpečný pohyb obsluhy medzi regálmi. Konštrukcia koľajovej dráhy musí obsahovať mechanizmus, ktorý zabraňuje prevráteniu regálov pri neopatrnom zaobchádzaní.

Na koľajisko sú umiestnené podvozky mobilných regálov s pevne uchytenými regálovými rámami, obsahujúcimi jednotlivé úložné úrovne, vrátane vrchnej krycej police. Počet, tvar a konštrukcia náhonu
je závislá od dĺžky regálu.

Rám regálu tvorí jeden kompaktný celok, pričom vo vnútri rámov sa musia nachádzať vystužovanie elementy, pravidelne rozmiestnené v závislosti na výške rámu. V ráme regálu sa musia uchytávať oceľové police. Požadovaný počet úložných úrovní mobilných regálov je 10. Na vrchu rámu regála sa musí nachádzať vrchný kryt, ktorý chráni skladované archiválie zhora.

Police mobilného archívneho stému musia byť zložené z plášťa police a výstuhy s nosnosťou police 60kg/m. Štandardný krok prestaviteľnosti políc musí byť minimálne od 15 mm. Výška políc v regále musí byť minimálne 25 mm. Zadná časť police musí mať vytvarovanú dorazovú plochu o výške minimálne 30 mm tak, aby chránila uložené predmety a dokumenty pred prepadnutím. Zakladacia plocha police musí byť tvorená neperforovaným hladkým plechom. Proti presunu resp. proti preklopeniu uskladnených dokumentov z jedného poľa regála do druhého v pozdĺžnom smere musí brániť na každej strane každej police dvojica priečnych zarážok.

Rozstup medzi policami na jednotlivých regáloch musí byť flexibilný a dostatočný na pohodlné uloženie dokumentácie formátu A4 na výšku alebo po dĺžke.

Nosná plocha spodnej police sa musí nachádzať vo výške minimálne 140 mm nad podlahou. Nosnosť jednotlivých políc musí byť minimálne 60 kg/m. prednej a zadnej strany regála musia byť umiestnené plné bočnice. Každý regál musí byť vybavený informačnou tabuľkou vo veľkosti A4 uchytenou na prednú bočnicu regála. Ovládanie mobilných regálov je mechanické pomocou ružíc nainštalovaných na bočnici regálu.

Súčasťou mobilného regálového systému musí byť v úrovni do 1000 mm ergonomická výsuvná/výklopná polica (max. 700 mm šírky a min. 300 mm hĺbky) umožňujúca bezpečné krátkodobé uloženie dokumentu pred založením na policu alebo počas výpožičky.

Požadovaná doba záruky je minimálne 24 mesiacov.

Kapacita mobilného regálového systému musí byť minimálne 4 100 bm na spisy, pričom ponuky obsahujúce nižšiu kapacitu budú zo súťaže vylúčené.

**Špecifikácia regálového systému**

**Mobilný regálový systém**

* Požadovaná kapacita mobilných regálov: minimálne 4 100 bm
* Výška regálov: maximálna 4000 mm
* Hĺbka regálov: 600 mm ±10% (obojstranný regál, tzn. jedna strana 300 mm ± 10%)
* Dĺžka regálov: minimálne od 3 000 mm
* Výška spodnej police nad podlahou: minimálne 140 mm
* Počet ukladacích úrovní: 10
* Vrchná krycia polica: áno
* Povrchová úprava: RAL alebo pozinkované
* Materiál: oceľ
* Rozstup políc: minimálne od 15 mm
* Výška políc : minimálne 25 mm
* Nosnosť police: minimálne 60 kg/m
* Dorazová plocha k polici: minimálne 30 mm
* Ovládanie: mechanické
* Výsuvná alebo výklopná polica min. vo výške do 1000 mm ±10% (max. dĺžka 700 mm ±10%, min. hĺbka 300mm ±10%
* Koľajisko: uložené na podlahe (s nájazdovými plechmi alebo pódiom

**Dodávaný mobilný regálový systém musí spĺňať všetky vyššie uvedené požiadavky v  závislosti
od rozloženia a dĺžky miestnosti pri dodržaní noriem a legislatívnych požiadaviek na rozmiestnenie, dostupnosť, bezpečnosti  a únikové cesty.**

#

# **B.2 SPÔSOB URČENIA CENY**

1. Uchádzačom navrhovaná zmluvná jednotková cena za poskytnutie požadovaného predmetu zákazky, uvedená v ponuke uchádzača, bude vyjadrená v EUR (€), na dve desatinné miesta a cena celkom za jednotlivé položky bude vypočítaná ako súčin množstva a jednotkovej ceny zaokrúhlenej na 2 desatinné miesta.
2. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR
č. 18/1996 Z. z. o cenách v znení neskorších predpisov a vyjadrená v eurách. Určenie ceny a spôsob
jej určenia musí byť zrozumiteľný a jasný.
3. Uchádzačom navrhovaná zmluvná cena za poskytnutie požadovaného predmetu zákazky, uvedená
v ponuke uchádzača v návrhu zmluvy bude vyjadrená v mene EUR bez dane z pridanej hodnoty (ďalej len „DPH“), ako aj s DPH.
4. Uchádzač stanoví cenu za obstarávaný predmet na základe vlastných výpočtov, činností, výdavkov
a príjmov podľa platných právnych predpisov.
5. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky, uvedené v časti súťažných podkladov *B.3 OBCHODNÉ PODMIENKY POSKYTNUTIA PREDMETU ZÁKAZKY,* vrátane časti súťažných podkladov *B.1 OPIS PREDMETU ZÁKAZKY* a časti súťažných podkladov *B.2 SPÔSOB URČENIA CENY.*
6. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. **Skutočnosť, že nie je zdaniteľnou osobou pre DPH, uchádzač uvedie v ponuke.**
7. Zmluvná cena za predmet zákazky bude zaplatená v mene EUR.
8. DPH v zákonnej výške zaplatí verejný obstarávateľ uchádzačovi ako zdaniteľnej osobe registrovanej
v Slovenskej republike v súlade so zákonom č. 222/2004 Z.z. o dani z pridanej hodnoty v znení neskorších predpisov v EUR. DPH zaplatí verejný obstarávateľ uchádzačovi ako zdaniteľnej osobe registrovanej
v inom členskom štáte EÚ, resp. v tretej krajine podľa platných právnych predpisov.
9. Ďalšie požiadavky a podmienky poskytnutia predmetu zákazky sú uvedené v časti súťažných podkladoch *B.3 Obchodné podmienky POSKYTNUTIA predmetu zákazky.*

# **B.3 OBCHODNÉ PODMIENKY POSKYTNUTIA PREDMETU ZÁKAZKY**

1. Výsledkom tohto verejného obstarávania bude uzatvorenie Zmluvy o dielo. Návrh zmluvy je uvedený v **Prílohe č. 2** súťažných podkladov.
2. Zmluvy budú uzatvorené podľa slovenského právneho poriadku a na prípadné riešenie sporov budú príslušné slovenské súdy a slovenské procesné právne predpisy.
3. Verejný obstarávateľ uzavrie Zmluvu o dielo v lehote viazanosti ponúk. Uzavreté zmluvy nesmú byť v rozpore so súťažnými podkladmi a s ponukou predloženou úspešným uchádzačom.
4. Povinnosťou úspešného uchádzača je strpieť výkon kontroly/auditu/overovania súvisiaceho
s poskytovaním služieb, a to kedykoľvek počas účinnosti Zmluvy o poskytnutí NFP, a to oprávnenými osobami a poskytnúť im požadovanú súčinnosť.

**B.4 JEDNOTNÝ EURÓPSKY DOKUMENT**

1. Splnenie podmienok účasti možno predbežne nahradiť v zmysle § 39 zákona jednotným európskym dokumentom (ďalej aj JED). Z predmetného dokumentu predloženého uchádzačom musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované JED - om, stanovené verejným obstarávateľom v bode III.1 oznámenia o vyhlsáení verejného obstarávania.

2. V súlade s § 36 ods. 6 zákona môže verejný obstarávateľ na zabezpečenie riadneho priebehu verejného obstarávania kedykoľvek v jeho priebehu požiadať uchádzača o predloženie dokladu alebo dokladov nahradených jednotným európskym dokumentom.

3. Jednotný európsky dokument v editovateľnej forme je možné stiahnuť z webového sídla ÚVO (www.uvo.gov.sk).

JED a manuál je zverejnený na stránke UVO : <https://www.uvo.gov.sk/legislativametodika-dohlad/jednotny-europsky-dokument-605.html>.

JED musí byť podpísaný štatutárnym orgánom uchádzača alebo osobou oprávnenou konať v mene uchádzača.

**Údaje o verejnom obstarávateľovi, potrebné na vyplnenie Jednotného európskeho dokumentu:**

Odkaz na uverejnené výzvy na predkladanie ponúk na vnútroštátnej úrovni:

Evidenčné číslo spisu, ktoré pridelil verejný obstarávateľ: 18384/2022/45

Identifikácia obstarávateľa: Ministerstvo spravodlivosti Slovenskej republiky

Názov alebo skrátený opis obstarávania: Dodanie a odborná montáž archívnych zariadení do registratúrneho strediska MS SR

# **Príloha č. 1 Formuláre Vyhlásení uchádzača a plnomocenstiev uchádzača**

## Príloha č. 1A súťažných podkladov

vyhlásenia uchádzača

uchádzač *(obchodné meno a sídlo/miesto podnikania uchádzača alebo obchodné mená a sídla/miesta podnikania všetkých členov skupiny dodávateľov)\** ........................ **týmto vyhlasuje, že**

súhlasí s podmienkami verejného obstarávania „Dodanie a odborná montáž archívnych zariadení
do registratúrneho strediska MS SR“*,* ktoré sú určené v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,

berie na vedomie, že spracúvanie osobných údajov verejným obstarávateľom, ktoré ako uchádzač uviedol v ponuke, je zákonné, vykonávané v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z. z. o ochrane osobných údajov a o zmene a doplnení niektorých zákonov a dobrými mravmi a na relevantnom právnom základe,je dôkladne oboznámený s celým obsahom súťažných podkladov, návrhom zmluvy, vrátane všetkých príloh zmluvy,všetky doklady, dokumenty, vyhlásenia a údaje uvedené v ponuke sú pravdivé a úplné, jeho zakladateľom, členom alebo spoločníkom nie je politická strana alebo politické hnutie, predkladá iba jednu ponuku
a nie je členom skupiny dodávateľov, ktorá ako iný uchádzač predkladá ponuku.

v..........................................dňa........................... .............................................

 meno a podpis uchádzača\*

*doplniť podľa potreby\**

*Pozn.: POVINNÉ*

## Príloha č. 1B súťažných podkladov

plnomocenstvo pre člena skupiny dodávateľov

**Splnomocniteľ/splnomocnitelia:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu - podnikateľa)*

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu- podnikateľa)*

*(doplniť podľa potreby)*

**udeľuje/ú plnomocenstvo**

**Splnomocnencovi – lídrovi skupiny dodávateľov:**

1. *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu)*

na prijímanie pokynov a konanie v mene všetkých členov skupiny dodávateľov vo verejnom obstarávaní „Dodanie a odborná montáž archívnych zariadení do registratúrneho strediska MS SR“ a pre prípad prijatia ponuky verejným obstarávateľom aj na konanie v mene všetkých členov skupiny dodávateľov pri podpise zmlúv a komunikácii/zodpovednosti počas plnenia zmlúv, a to v pozícii lídra skupiny dodávateľov.

v..........................dňa........................... .............................................................

 podpis splnomocniteľa

v..........................dňa........................... .............................................................

 podpis splnomocniteľa

*(doplniť podľa potreby)*

Plnomocenstvo prijímam:

v..........................dňa........................... .............................................................

 podpis splnomocniteľa

*Pozn.: POVINNÉ, ak je uchádzačom skupina dodávateľov*

## Príloha č. 1C súťažných podkladov

plnomocenstvo pre osobu konajúcu za lídra skupiny dodávateľov

**Splnomocniteľ:**

***1.*** *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu- podnikateľa)*

**udeľuje plnomocenstvo**

**Splnomocnencovi:**

***1.*** *meno, priezvisko a trvalý pobyt osoby konajúcej za lídra skupiny dodávateľov*

na prijímanie pokynov a konanie v mene lídra skupiny dodávateľov vo verejnom obstarávaní „Dodanie a odborná montáž archívnych zariadení do registratúrneho strediska MS SR“**.**

v..........................dňa........................... .............................................................

 podpis splnomocniteľa

*(doplniť podľa potreby)*

Plnomocenstvo prijímam:

v..........................dňa........................... .............................................................

 podpis splnomocniteľa

*Pozn.: FAKULTATÍVNE*

## Príloha č. 1D súťažných podkladov

 plnomocenstvo pre osobu konajúcu za uchádzača/člena skupiny dodávateľov

**Splnomocniteľ/splnomocnitelia:**

***1.*** *Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu- podnikateľa)*

**udeľuje/ú plnomocenstvo**

**Splnomocnencovi:**

***1.*** *meno, priezvisko a trvalý pobyt osoby konajúcej za lídra skupiny dodávateľov*

na prijímanie pokynov a konanie v mene uchádzača / člena skupiny dodávateľov vo verejnom obstarávaní „Dodanie a odborná montáž archívnych zariadení do registratúrneho strediska MS SR“**.**

v..........................dňa........................... .............................................................

 podpis splnomocniteľa

v..........................dňa........................... .............................................................

 podpis splnomocniteľa

*(doplniť podľa potreby)*

Plnomocenstvo prijímam:

v..........................dňa........................... .............................................................

 podpis splnomocniteľa

*Pozn.: FAKULTATÍVNE*